CELEX: 62015TN0181
Language: da
Date: 2015-04-13 00:00:00
Title: Sag T-181/15: Sag anlagt den 13. april 2015 — Sopra Steria Group mod Parlamentet

10.8.2015   
            
            
               DA
            
            
               Den Europæiske Unions Tidende
            
            
               C 262/28
            
         Sag anlagt den 13. april 2015 — Sopra Steria Group mod Parlamentet
   (Sag T-181/15)
   (2015/C 262/38)
   Processprog: engelsk
   
      Parter
   
   
      Sagsøger: Sopra Steria Group SA (Annecy-le-Vieux, Frankrig) (ved advokaterne A. Verlinden, R. Martens og J. Joossen)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentets beslutning af ukendt dato om at indlede proceduren om udbud med forhandling uden forudgående offentliggørelse af en udbudsbekendtgørelse for NPE-15.8 annulleres.
            
         
               —
            
            
               Enhver beslutning, som Europa-Parlamentet måtte have truffet med hensyn til det videre forløb af denne procedure om udbud med forhandling uden forudgående offentliggørelse af bekendtgørelse NPE-15.8, annulleres.
            
         
               —
            
            
               Det fastslås, at den eller de kontrakter, der måtte være indgået på grundlag af denne procedure om udbud med forhandling uden forudgående offentliggørelse af en udbudsbekendtgørelse for NPE-15.8 er ugyldige.
            
         
               —
            
            
               Europa-Parlamentet tilpligtes at betale sagens omkostninger, herunder sagsøgerens advokatomkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet påberåbt sig et anbringende om tilsidesættelse af finansforordningens artikel 102, finansforordningens artikel 103, finansforordningens artikel 104, stk. 2, og gennemførelsesbestemmelsernes artikel 134, stk. 1, litra c), som medfører, at beslutningen af ukendt dato om at indlede en procedure om udbud med forhandling uden forudgående offentliggørelse af en udbudsbekendtgørelse er ugyldig.
   Ifølge sagsøgeren har Europa-Parlamentet med urette og ulovligt anvendt proceduren om udbud med forhandling uden forudgående offentliggørelse af en udbudsbekendtgørelse, idet det skulle have været anført, at denne procedure er en undtagelsesprocedure, hvis anvendelse skal begrundes retligt (også henset til Europa-Parlamentets forpligtelse til at sikre, at alle offentlige kontrakter indgås på grundlag af bud indkaldt fra så bred en kreds som muligt, jf. finansforordningens artikel 102, stk. 2). Sagsøgeren har gjort gældende, at Europa-Parlamentet ikke gav en sådan begrundelse, og at der heller ikke forelå tvingende grunde som følge af uforudseelige begivenheder, der ikke kunne tilskrives Europa-Parlamentet (som påkrævet for anvendelsen af gennemførelsesbestemmelsernes artikel 134, stk. 1, litra c).